

**Anunţ public privind lansarea sesiunii de finanţare nerambursabilă pentru**

**Programul Cultura 2024**

Primăria Sectorului 6 al Municipiului București, prin Centrul Cultural European Sector 6, anunță lansarea apelului de proiecte culturale în cadrul sesiunii de selecție **Cultura 2024**, în conformitate cu prevederile O.G. nr. 51/1998, cu modificările și completările ulterioare și ale HCL Nr. 138 din 24.05.2024 privind aprobarea Ghidului solicitantului de finanțare nerambursabilă pentru proiecte culturale, în conformitate cu prevederile O.G. 51/1988 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare (denumit în continuare Ghidul solicitantului).

Sesiunea de selecție a proiectelor culturale se deschide începând cu data de 25 iunie 2024.

Operatorii culturali sunt invitaţi să depună, până pe 24 iulie 2024**,** propuneri de proiecte culturale pentru sesiunea Programului de finanţare nerambursabilă ”Cultura 2024”, deschis de Primăria Sectorului 6 al Municipiului București, prin Centrul Cultural European Sector 6.

|  |  |
| --- | --- |
| **Arie tematică** | **Detalii arie tematică** |
| Arte vizuale | * arie tematică în care se pot înscrie proiecte ce abordează medii variate, ce au ca finalitate o manifestare vizuală (ex. pictură, sculptură, grafică, arte decorative, fotografie, video-art, instalaţii, ceramică, colaj, experiment vizual și de animaţie, artă textilă, tehnici mixte, performance art, proiecte curatoriale ce au ca finalitate realizarea unei expoziţii și care pot viza inclusiv domeniile de arhitectură și design. |
| Arta digitală și  noile media | * proiecte care vizează generarea de conţinut multimedia - texte originale, grafică, video, animaţie etc.; * proiecte care vizează accesibilizarea și promovarea către publicul generalist a unor resurse greu accesibile sau a unor informaţii aflate în arhive; * proiecte editoriale digitale. |
| Artele spectacolului | * teatru, muzică sau dans |
| Educație prin cultură | * arie tematică ce are în vedere utilizarea culturii și a creativității ca mijloace de educație și participare, precum și promovarea culturii vii, ca subramură a culturii, cuprinzând, fără a se limita la: dezvoltare de noi audiențe, mediere culturală, formare culturală, activare participativă, artă comunitară, animație socio-culturală, intervenții în spațiul public, artă urbană, programe de rezidenţă adresate creatorilor și/sau curatorilor, etc. |
| Intervenție culturală | * arie tematică ce are în vedere utilizarea culturii și a creativității ca mijloace de educație și participare, precum și promovarea culturii vii, ca subramură a culturii, cuprinzând, fără a se limita la: dezvoltare de noi audiențe, mediere culturală, formare culturală, activare participativă, artă comunitară, animație socio-culturală, intervenții în spațiul public, artă urbană, programe de rezidenţă adresate creatorilor și/sau curatorilor, etc. |
| Promovarea culturii scrise | * arie tematică care are în vedere stimularea interesului pentru lectură, scriere și înțelegerea textului scris, cuprinzând, fără a se limita la: lectură publică, târguri, festivaluri de carte sau de literatură, editarea de cărţi, reviste şi alte publicaţii, având caracter literar-artistic, tehnico-ştiinţific, pe orice fel de suport, etc; |
| Proiecte mari cu caracter repetitiv | * arie tematică destinată exclusiv proiectelor cu caracter repetitiv, festivalurilor, galelor, concursurilor artistice, celebrărilor, proiectelor tematice și colective, bienale etc |

**Solicitanţi eligibili**

Finanțarea nerambursabilă va putea fi solicitată de orice persoană fizică autorizată, întreprindere individuală, întreprindere familială sau persoană juridică de drept public ori privat, română sau cu sediul într-un stat membru al Uniunii Europene, înfiinţată în condiţiile legii române ori ale ţării de origine, după caz.

Tipuri de oferte culturale:

• proiecte mari: finanțare solicitată de maximum 100.000 lei;

• proiecte medii: finanțare solicitată de maximum 50.000 lei;

• proiecte mici: finanțare solicitată de maximum 25.000 lei

**Bugetul disponibil pentru această sesiune de finanțare este de 1.000.000 lei.**

**Calendar**

Vor fi acordate finanţări nerambursabile pentru oferte culturale ce se vor desfăşura exclusiv pe raza Sectorului 6 al Municipiului Bucureşti, în perioada cuprinsă între data semnării contractului de finanţare şi data de 15 noiembrie 2024.

|  |  |  |
| --- | --- | --- |
| Termen | Perioada | Activitate |
| 30 de zile calendaristice (de la data lansării anunțului de finanțare) | 25 iunie - 24 iulie | Perioada de depunere a cererilor de finanțare - Etapa I |
| 15 zile calendaristice (de la data lansării anunțului de finanțare) | 25 iunie - 08 iulie | Anunțul de selecție evaluatori culturali |
| 5 zile lucrătoare | 25 iulie - 31 iulie | Verificarea conformității administrative, respectiv eligibilității cererilor de finanțare |
| 1 zi lucrătoare | 02 august | Publicarea listelor după verificarea conformității administrative |
| 1 zi lucrătoare | 05 august | Termenul pentru depunerea contestațiilor |
| 2 zile lucrătoare | 06 august - 07 august | Soluționarea contestațiilor și publicarea rezultatelor - Etapa I |
| 15 zile lucrătoare | 08 august - 30 august | Evaluarea proiectelor culturale  - Etapa a II-a |
| 5 zile lucrătoare | 02 septembrie - 06 septembrie | Întocmirea listelor cu proiectele culturale care au fost selectate spre finanţare, respectiv lista cu proiectele neselectate |
| 1 zi lucrătoare | 09 septembrie | Publicarea listelor după Etapa II-a de selecție |
| 2 zile lucrătoare | 10 septembrie - 11 septembrie | Termenul pentru depunere a contestaţiilor |
| 3 zile lucrătoare | 12 septembrie - 16 septembrie | Termenul pentru soluţionarea contestaţiilor |
| 1 zile lucrătoare | 17 septembrie | Publicarea listelor finale cu proiectele selectate pentru finanţare |
| 15 zile lucrătoare | 18 septembrie - 08 octombrie | Planificarea şi semnarea contractelor de finanţare |

**În funcție de numărul de proiecte depuse termenele pot suferi modificări.**

Orice modificare va fi anunțată pe site-ul Primăriei la secțiunea Program CULTURA 2024. Dosarul ofertei culturale se va depune la adresa de email: finantare@ccesector6.ro în termenul stabilit de Primăria Sectorului 6 prin Anunţul public, înregistrat cu un număr unic de înregistrare. Regulamentul pentru acordarea finanțărilor nerambursabile, Ghidul aplicantului și Anexele solicitate sunt disponibile în secțiunea Program CULTURA 2024 pe site-ul primarie6.ro: [Program Cultura 2024 - Primăria Sectorului 6 (primarie6.ro)](https://www.primarie6.ro/program-cultura-2023/).

Director,

Cosmin TELEAȘĂ